section_heading: Produkcija
paragraph_text: Prije nego što je produkcija filma započela, kompanija Warner Bros. smanjila je budžet za 20 milijuna dolara zbog čega je Kurt Wimmer morao napisati novu verziju scenarija (originalnu verziju napisali su Stephen Hauser i Paul Attanasio), a sve kako bi se smanjio obim samog filma. Kašnjenje rasporeda snimanja filma značilo je da uloga Harryja mora biti povjerena nekome drugome, budući je glumac Andre Braugher koji je trebao tumačiti taj lik postao zauzet drugim projektima. Tijekom čekanja na početak produkcije, redatelj Barry Levinson snimio je film Predsjedničke laži. Film Sfera snimao se na lokacijama u Valleju (Kalifornija) na zatvorenom mornaričkom brodogradilištu. Tu se snimala većina podvodnih sekvenci koje su snimljene u praznim skladištima i tankovima napravljenim isključivo za potrebe filma.<ref>http://www.imdb.com/title/tt0120184/trivia?ref_=tt_ql_2